钦定古今图书集成/明伦汇编/官常典/第604卷 > 丁应璧
## 钦定古今图书集成/明伦汇编/官常典/第604卷 > 丁应璧

按《青州府志》：“应璧，字为章，寿光人。壬戌进士，选南京
户部主事，转兵部。值振武兵变后，军心骄悍，朝议欲
分其党而莫敢先发，应璧苦心筹画，假他事先取其
中舞文黠骜者去之。恶势渐孤，乃出令分插各伍，无
一人敢哗者，中外称服。升南昌知府。持法清蠹，擒巨
盗，治大猾，理两京粮运费，省销速大计。举卓异，升俸”
三级。俄转徽宁兵备。时监司新设，一切从省，曰：“添官
以为民也，病民可乎？”其治视南昌尤肃。再调大同，练
兵修备，精勤弗斁。以积劳卒。生平清简，一切财产玩
好，皆不入念。尝书以示子孙曰：“此心一有所著，雅事
成污；此身一有所玷，美业何补？”真名言也。子秉廉、秉
彝，相继举于乡